Contingut
Índex 🔎︎

# Menús

Tot seguit es presenta una descripció de tots els menús, els submenús i els diàlegs del LibreOffice Draw.

Heu de seleccionar la finestra que conté el document en què voleu treballar per poder utilitzar les ordres de menú. De la mateixa manera, heu de seleccionar un objecte en el document per poder utilitzar les ordres de menú associades a l'objecte.

Els menús són sensibles al context. Això vol dir que els elements del menú que estan disponibles són rellevants per al treball que s'està duent a terme. Si el cursor està ubicat al text, llavors tots els elements de menú que es necessiten per editar text estan disponibles. Si heu seleccionat gràfics en el document, veureu tots els elements de menú que es poden utilitzar per editar gràfics.

## Fitxer

Aquest menú conté ordres generals per treballar amb documents del Draw, com ara Obre, Tanca i Imprimeix. Per a tancar el LibreOffice Draw, feu clic a Surt.

## Edita

Les ordres d'aquest menú s'utilitzen per editar documents del Draw (per exemple, copiar i enganxar).

## Visualitza

Defineix les propietats de visualització dels documents del Draw.

## Insereix

Aquest menú permet inserir elements, com ara gràfics i guies, en documents del Draw.

## Format

Conté ordres per a formatar l'estructura i els continguts del document.

## Pàgina

Aquest menú conté ordres per a la gestió i la navegació en les pàgines dels dibuixos.

## Forma

Aquest menú us permet gestionar les formes.

## Eines

Aquest menú proporciona eines per al LibreOffice Draw, així com l'accés a la configuració de la llengua i del sistema.

## Finestra

Conté ordres per manipular i mostrar finestres de document.

## Ajuda

El menú Ajuda permet iniciar i controlar el sistema d'ajuda del LibreOffice.